Povestea pompierului român de 20 de ani, care se luptă cu incendiile în Grecia: "În meseria noastră nu există termenul străin. Suntem oameni și trebuie să ne ajutăm".
Andor este unul dintre pompierii români care ajută la stingerea incendiilor din Grecia. O poveste despre experiența sa a fost postată pe Facebook-ul Ministerului Afacerilor Interne. Andor, pompier român în Grecia: "Vorbim des cu localnicii. Sunt impresionați de cum ne-am mobilizat și ne mulțumesc pentru ajutor. Chiar ne-au spus că ne consideră de-ai lor". Grecii sunt impresionați de pompierii români și au spus despre ei că "Par să provină de pe o altă planetă, sunt organizați ca niște furnici".
Andor este unul dintre pompierii care au mers în Grecia pentru a ajuta la stingerea incendiilor. Are 20 de ani și este din Brașov.Pe pagina de Facebook a Ministerului Afacerilor Interne a fost publicată o poveste despre experiența lui de până acum din Grecia.Andor era în concediu când comandantul a scris pe grupul de muncă despre misiunea ce urma în Grecia.Citește și: Grecii îi laudă pe pompierii români: "Par să provină de pe o altă planetă, sunt organizați ca niște furnici". "L-am sunat imediat și i-am spus că vreau să merg și eu. Văzusem situația din Grecia și mă gândeam la cât de greu trebuie să le fie", a povestit Andor."În meseria noastră, a salvatorilor, nu există termenul de străin. Suntem oameni și trebuie să ne ajutăm. Când le-am spus alor mei că plec, s-au temut. Dar au înțeles că îmi doresc să fiu acolo, să pun și eu umărul la tot acest efort comun. Acum vorbim zilnic după ce termin tura", a mai spus Andor.Citește și:  Pompierii români trimiși să lupte cu incendiile devastatoare din Grecia au ajuns la Atena.Andor, despre intervențiile în Grecia"Sunt destul de dificile. Terenul este foarte accidentat, iar din cauza căldurii și a vegetației uscate, pot apărea incendii oriunde. Este ca o cursă contracronometru. Trebuie să acționăm imediat pentru a stinge focul înainte de a se extinde", a explicat Andor.Cum sunt tratați pompierii români în Grecia"Vorbim des cu localnicii. Sunt impresionați de cum ne-am mobilizat și ne mulțumesc pentru ajutor. Chiar ne-au spus că ne consideră de-ai lor. Cineva ne-a mulțumit chiar în limba română și ne-a oferit apă rece. Astfel de gesturi te copleșesc și îți confirmă că ai ales cea mai frumoasă meserie din lume", a scris Andor în postarea care a apărut pe Facebook-ul MAI.